CELEX: C2005/193/26
Language: hu
Date: 2005-08-06 00:00:00
Title: C-231/05. sz. ügy: A Korkein Hallinto-oikeus 2005. május 23-i végzésével az Oy Esab ügyben benyújtott előzetes döntéshozatal iránti kérelem

6.8.2005   
            
            
               HU
            
            
               Az Európai Unió Hivatalos Lapja
            
            
               C 193/17
            
         A Korkein Hallinto-oikeus 2005. május 23-i végzésével az Oy Esab ügyben benyújtott előzetes döntéshozatal iránti kérelem
   (C-231/05. sz. ügy)
   (2005/C 193/26)
   Az eljárás nyelve: finn
   A Korkein Hallinto-oikeus (Finnország) 2005. május 23-i végzésével az Oy Esab ügyben előzetes döntéshozatal iránti kérelmet nyújtott be az Európai Közösségek Bíróságához.
   A Korkein Hallinto-oikeus a következő kérdésről kéri a Bíróság döntését:
   Úgy kell-e értelmezni az EK 43. és 56. cikket figyelembe véve az EK 58. cikket és a különböző tagállamok anya- és leányvállalatai esetében alkalmazandó adóztatás közös rendszeréről szóló, 1990. július 23-i 90/435/EGK tanácsi irányelvet (1), hogy azokkal ellentétes az olyan szabályozás, mint a cégcsoporton belüli támogatásról szóló finn szabályozás, amely szerint a cégcsoporton belüli támogatás adózás során történő levonhatóságának az a feltétele, hogy mind a támogatást nyújtó, mind pedig az abban részesülő társaság székhelye Finnországban legyen?
   
      (1)  1990. július 23-i 90/435/EGK irányelv, HL L 225., 6. o.; magyar nyelvű különkiadás 9. fejezet, 1. kötet, 147. o.